Carl Friedrich Zelter

Carl Friedrich Zelter (Berlin, 1758ko abenduaren 11 - ibidem, 1832ko maiatzaren 15a) alemaniar musikagilea izan zen. Igeltsero-lanetan aritu zen aitarekin, baina gero Musika ikasketak egin zituen K.F. Faschekin, eta haren ondorengo izan zen zuzendari-lanetan, Singakademie edo Errege Kantu Akademian (1800). Prusiako Arte Ederretako Akademiako irakasle izan zen, eta 1809. urtean lieda lantzea helburu zuen Liedertafel koru-elkartea sortu zuen. Berlingo Udal Liburutegia antolatu zuen, eta J.S. Bachentzat leku berezia sortu zuen, haren lanak berpizteko. Goetheren adiskidea izan zen, eta ikasle izan zituen Mendelssohn eta Meyerbeer, besteak beste. Liedak, koruak, kantata batzuk, Igokundea (1807) oratorioa, requiem bat, Te Deum bat, eta biola eta orkestrarako kontzertu bat idatzi zituen.

Erreferentziak

Kanpo estekak 

Alemaniako musikagileak
Berlindarrak
Brandenburgoko margraverriko biografiak
Klasizismoaren musikagileak
XVIII. mendeko musikagileak
XIX. mendeko musikagileak